CELEX: 52018DP0395
Language: sk
Date: 2018-10-23 00:00:00
Title: Rozhodnutie Európskeho parlamentu z 23. októbra 2018 o návrhu na vymenovanie generálneho riaditeľa Európskeho fondu pre strategické investície (N8-0100/2018 – C8-0423/2018 – 2018/0903(NLE))

16.10.2020   
            
            
               SK
            
            
               Úradný vestník Európskej únie
            
            
               C 345/120
            
         
      P8_TA(2018)0395
      Vymenovanie generálneho riaditeľa EFSI
      Rozhodnutie Európskeho parlamentu z 23. októbra 2018 o návrhu na vymenovanie generálneho riaditeľa Európskeho fondu pre strategické investície (N8-0100/2018 – C8-0423/2018 – 2018/0903(NLE))
      (Súhlas)
      (2020/C 345/30)
      
         Európsky parlament,
      
                  —
               
               
                  so zreteľom na návrh riadiacej rady Európskeho fondu pre strategické investície (ďalej len „EFSI“) z 19. júla 2018 týkajúci sa opätovného vymenovania jeho generálneho riaditeľa (C8-0423/2018),
               
            
                  —
               
               
                  so zreteľom na článok 7 ods. 6 nariadenia Európskeho parlamentu a Rady (EÚ) 2015/1017 z 25. júna 2015 o Európskom fonde pre strategické investície, Európskom centre investičného poradenstva a Európskom portáli investičných projektov a o zmene nariadení (EÚ) č. 1291/2013 a (EÚ) č. 1316/2013 – Európsky fond pre strategické investície (1),
               
            
                  —
               
               
                  so zreteľom na článok 122a rokovacieho poriadku,
               
            
                  —
               
               
                  so zreteľom na spoločné schôdze Výboru pre rozpočet a Výboru pre hospodárske a menové veci podľa článku 55 rokovacieho poriadku,
               
            
                  —
               
               
                  so zreteľom na správu Výboru pre rozpočet a Výboru pre hospodárske a menové veci (A8-0314/2018),
               
            
                  A.
               
               
                  keďže v článku 7 ods. 6 nariadenia (EÚ) 2015/1017 sa stanovuje, že generálny riaditeľ a zástupca generálneho riaditeľa EFSI majú byť vymenovaní Európskou investičnou bankou (ďalej len „EIB“) na dobu určitú na obdobie troch rokov, pričom je možné jedno predĺženie na základe súhlasu Európskeho parlamentu a otvoreného a transparentného výberového konania v súlade s postupmi EIB, pričom Európsky parlament musí byť vo všetkých štádiách tohto výberového konania náležite a včas informovaný;
               
            
                  B.
               
               
                  keďže riadiaca rada EFSI prijala 19. júla 2018 návrh na opätovné vymenovanie generálneho riaditeľa a zástupcu generálneho riaditeľa EFSI a tento návrh odovzdala Európskemu parlamentu;
               
            
                  C.
               
               
                  keďže 25. septembra 2018 usporiadali Výbor pre rozpočet a Výbor pre hospodárske a menové veci vypočutie s Wilhelmom Moltererom, navrhnutým kandidátom na funkciu generálneho riaditeľa EFSI, na ktorom kandidát predniesol úvodné vyhlásenie a následne odpovedal na otázky členov výborov;
               
            
               
                  1.
               
               
                  udeľuje súhlas s vymenovaním Wilhelma Molterera za generálneho riaditeľa Európskeho fondu pre strategické investície;
               
            
               
                  2.
               
               
                  poveruje svojho predsedu, aby postúpil toto rozhodnutie Rade, Komisii, Európskej investičnej banke a vládam členských štátov.
               
            
         (1)  Ú. v. EÚ L 169, 1.7.2015, s. 1.